PHOL-MALEE ควงแขนแจง”Trading Alert”หลังหุ้นวิ่งแรง ยันไม่มีข้อมูลสำคัญที่ไม่แจ้งตลาดฯ
PHOL-MALEE ควงแขนแจง Trading Alert หลังหุ้นวิ่งแรง ยันไม่มีพัฒนาการที่ยังไม่แจ้งตลาดฯ
31 ม.ค. 2562

สืบเนื่องจากกรณีที่ ตลาดหลักทรัพย์แห่งประเทศไทย (ตลท.) ประกาศให้ บริษัท มาลีกรุ๊ป จำกัด (มหาชน) หรือ MALEE และ บริษัท ผลธัญญะ จำกัด (มหาชน) หรือ PHOL เป็นหลักทรัพย์ที่เข้าข่ายมาตรการกำกับการซื้อขาย ระดับ 1 : Cash Balance มีผลตั้งแต่วันที่ 31 ม.ค. 2562 สิ้นสุดวันที่ 20 ก.พ. 2562
ล่าสุด เช้าวันนี้ (31 ม.ค.62) PHOL และ MALEE เปิดเผยข้อมูลผ่านระบบสารสนเทศของตลท. โดยระบุว่า ตามที่ตลาดหลักทรัพย์ฯ ได้มีการสอบถามถึงพัฒนาการใดๆ ที่อาจส่งผลต่อราคาหลักทรัพย์ของบริษัทเนื่องจากพบว่าสภาพการซื้อขายหลักทรัพย์เปลี่ยนแปลงไปอย่างมากจากวันก่อนหน้า บริษัทขอชี้แจงว่า บริษัทไม่มีพัฒนาการใดๆ ที่ยังไม่ได้เปิดเผยหรือสารสนเทศที่มีนัยสำคัญที่บริษัทอยู่ระหว่างพิจารณาและอาจเปิดเผยต่อตลาดหลักทรัพย์ฯในระยะเวลาอันใกล้ เช่น การเพิ่มทุน การร่วมทุน การได้มาหรือจำหน่ายไปซึ่งทรัพย์สินหรือข้อพิพาทที่สำคัญ ซึ่งอาจส่งผลกระทบต่อสภาพการซื้อขายที่เปลี่ยนแปลงไป ขณะที่บริษัทไม่ทราบถึงสาเหตุอื่นใดที่อาจส่งผลกระทบต่อการซื้อขาย